Светослав Иванов
Залез… Дърветата ни гледат…

chitanka.info

Залез… Дърветата ни гледат

притихнали и бели птици

над нас смирено вятъра възпират.

А ти си като статуя красива,

пред която съм приседнал на колене.

И устните ми като полъх галят

бедрата ти. Мирише на трева и сладост.

Цветята с нас за нещо разговарят

и твойта длан е тяхно ехо.

Обичам те, красива и смълчана,

невинно гола, бяла и щастлива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.